ישיבת מליאה, כנסת 20, פרוטוקול מספר 2, 2015-04-20 00:00

יולי יואל אדלשטיין: חברי הכנסת, היום א' באייר התשע"ה, 20 באפריל 2015, חודש טוב.

יולי יואל אדלשטיין: אני מתכבד לפתוח את ישיבת הכנסת.

יולי יואל אדלשטיין: נא לשבת, חברים.

יולי יואל אדלשטיין: לפני שאזמין את יושב-ראש הוועדה המסדרת למסור הודעה מטעם הוועדה, אני אביע צער של כולנו על החדשות ששמענו בבוקר על פטירתו של חתן פרס ישראל ורב גדול וחשוב, הרב אהרן ליכטנשטיין, הרב ד"ר אהרן ליכטנשטיין; אדם שתרם רבות ליהדות במדינה הזאת; היה ממקימי ישיבת ההסדר באלון-שבות, ישיבת "הר עציון".

יולי יואל אדלשטיין: באופן אישי אני חייב לומר שכשנתבקשתי כאן

יולי יואל אדלשטיין: באירוע של "הצעה לספר" לקרוא מאיזשהו ספר שמבטא את הדעות שלי בנושא הספרות, בחרתי לקרוא מספרו של הרב אהרן ליכטנשטיין, שידע לשלב טוב מאוד את היותו רב וחשוב בתורה עם הספרות המודרנית, עם הגישה המודרנית.

יולי יואל אדלשטיין: דבר נוסף שאגיד – פעם במניין באלון-שבות, כשהרב ליכטנשטיין הגיע עם אביו הבא-בימים, דחף אותי זה שהתפלל לידי ואמר: אתה רואה, בישיבה הזאת הרבנים לא צריכים ללמד מה זה כיבוד אב ואם ומה עושים, יש דוגמה אישית.

יולי יואל אדלשטיין: והלוואי שכולנו באמת נלמד ממנו איך אפשר לשלב תחומים שונים בחברה שלנו באישיות אחת.

יולי יואל אדלשטיין: אנחנו מוסרים את תנחומינו למשפחתו של חתן פרס ישראל הרב ליכטנשטיין ולכל אלפי תלמידיו עם פטירתו.

יולי יואל אדלשטיין: אני מתכבד להזמין את חבר הכנסת זאב אלקין, יושב-ראש הוועדה המסדרת, למסור הודעה למליאה.

הוועדה המסדרת(: אדוני היושב-ראש, אדוני השר, חברי חברי הכנסת, אני קודם כול מצטרף לדבריך, להבעת צער עמוק וכאב על הליכתו של הרב ליכטנשטיין.

הוועדה המסדרת(: זכיתי להימנות עם תלמידיו ובוגרי ישיבתו, ובהחלט מדובר על בן-אדם יחיד במינו, ועולם התורה ועולם הציונות הדתית איבדו היום מנהיג חשוב מאוד.

הוועדה המסדרת(: מכאן להודעה, או יותר נכון לבקשה ממליאת הכנסת לאשר את המלצת הוועדה המסדרת, שהחליטה להמליץ בפני הכנסת לבחור בחברי הכנסת יצחק וקנין ונחמן שי לסגנים זמניים ליושב-ראש הכנסת.

הוועדה המסדרת(: כהונתם תסתיים כמובן עם מינוים של הסגנים הקבועים ליושב-ראש הכנסת.

הוועדה המסדרת(: אבקש ממליאת הכנסת לאשר המלצה זו.

יולי יואל אדלשטיין: חברי הכנסת, אנחנו מודים לחבר הכנסת זאב אלקין, יושב-ראש הוועדה המסדרת.

יולי יואל אדלשטיין: כפי שציין חבר הכנסת אלקין, מדובר במינוי של שני חברי כנסת שהם כבר בעלי ניסיון בתפקיד.

יולי יואל אדלשטיין: על-פי בקשתי, אם המליאה תאשר, הם יתמנו לסגנים זמניים, יוכלו גם לייצג את הכנסת עכשיו בטקסים הרבים שצפויים לנו בימים הקרובים, כי לא בכל הטקסים ודאי אוכל להשתתף באופן אישי.

יולי יואל אדלשטיין: אז אני מצרף את בקשתי לבקשת הוועדה המסדרת ומפעיל את ההצבעה.

יולי יואל אדלשטיין: מי שבעד המינוי יצביע בעד; מי שמתנגד יצביע נגד.

קריאה: בעד.

משה גפני: אנחנו מצביעים בעד, עדיין בתור אופוזיציה.

אורי מקלב: כשאתה אומר "בעד", למי אתה מתכוון?

אורי מקלב: הצבעה מס' 1 בעד הצעת הוועדה המסדרת – 25 נגד – אין נמנעים – אין הצעת הוועדה המסדרת לבחור את חברי הכנסת יצחק וקנין ונחמן שי לסגנים ליושב-ראש הכנסת נתקבלה.

יולי יואל אדלשטיין: חברי הכנסת, בעד – 25, אין מתנגדים, אין נמנעים.

יולי יואל אדלשטיין: אני מברך את חברי הכנסת וקנין ושי, ומודה לחברי הכנסת אשר תמכו במועמדות שלהם.

יולי יואל אדלשטיין: חברי הכנסת, תם סדר-היום.

יולי יואל אדלשטיין: הישיבה הבאה תתקיים, אם ירצה השם, ביום שני, ט"ו באייר התשע"ה, 4 במאי 2015, בשעה 16:00.

יולי יואל אדלשטיין: ישיבה זו נעולה.